Държавен вестник, бр. 17, 2006 г., стр. 98

С Т Р .  98
Д Ъ Р Ж А В Е Н   В Е С Т Н И К
Б Р О Й  17
Разпоредбата на ал. 10 на чл. 16 от правил-
ника, която предвижда решението, с което се
класират филмовите проекти, да бъде оповес-
тено на видно място в сградата на агенцията,
не противоречи на ЗФИ, тъй като в последния
не се съдържа изрична забрана за оповестява-
не на това решение. Оповестяването на реше-
нието на националната художествена комисия
предоставя информация за класирането на
проектите и осигурява спазване на принципа
за прозрачност на конкурса и достъп на неог-
раничен кръг хора до информацията, която се
съдържа в протокола от заседанието. С пуб-
личното оповестяване на протокола и решени-
ето на националната художествена комисия за
класиране на проектите се дава възможност
да се проследи съответният етап от конкурса и
макар че решението е необжалваемо, то опо-
вестяването му дава информация за хода на
процеса и възможност на заинтересуваните
лица да проследят поетапно цялостната про-
цедура по провеждане на конкурса. След като
оповестяването е публично, това право на ин-
формация е създадено за неограничен брой
адресати, а не само за определени лица, пора-
ди което няма неравнопоставеност на участ-
ниците, т.е. създадено е право за всеки да на-
учи резултата от класирането.
Съобразно с изложеното жалбата в тази част
по т. 3 за незаконосъобразност на чл. 16, ал. 10
от правилника относно текста “.... и се оповес-
тява на видно място в сградата на агенцията” е
неоснователна.
Жалбата е основателна в частта по т. 4, 5 и 6.
Обжалваните разпоредби са от чл. 17 от
правилника и касаят дейността по издаване на
актове от финансовата комисия—експертна
оценка и решения, въз основа на които изпъл-
нителният директор на агенцията издава запо-
ведите си за държавно финансиране в областта
на филмовата индустрия.
Съгласно разпоредбата на чл. 13, ал. 2 ЗФИ
финансовата комисия:
1. предлага на изпълнителния директор на
агенцията въз основа на извършената експерт-
на оценка размера на държавното подпомагане
за всеки отделен проект, класиран от нацио-
налната художествена комисия;
2. извършва експертна оценка на проектите
за международни копродукции с българско учас-
тие и предлага на изпълнителния директор на
агенцията размера на държавното подпомага-
не за всеки отделен проект;
3. извършва експертна оценка и предлага на
изпълнителния директор на агенцията размера
на подпомагане на разпространението и/или
кинопоказа на филми.
Съгласно разпоредбата на чл. 17, ал. 3 от
устройствения правилник финансовата коми-
сия се свиква на заседание от изпълнителния
директор:
1. по всеки отделен проект, класиран от на-
ционалната художествена комисия, при предс-
тавени доказателства за осигурено финансира-
не над държавното подпомагане;
2. по предложение на секретаря при постъ-
пило предложение, свързано с експертна оцен-
ка по чл. 13, ал. 2, т. 2 и 3 от Закона за филмо-
вата индустрия.
В ал. 7 на чл. 17 от правилника е визирано, че
експертната оценка се извършва при отчитане
степента на готовност за реализация на проек-
та, финансовата му осигуреност, размера на
доказано финансиране и собствени инвестиции
на вносителя на проекта.
Обжалвана е разпоредбата на чл. 17, ал. 3,
т. 1 в частта “...... при представени доказателс-
тва за осигурено финансиране над държавното
подпомагане” и разпоредбата на ал. 7 като про-
тиворечащи на чл. 13, ал. 2, т. 1, чл. 26, ал. 2, 3
и 4, чл. 28, ал. 2, чл. 29 и чл. 30, ал. 4 ЗФИ.
Разпоредбата на т. 1 на ал. 3 от чл. 17 от
правилника касае последващия етап от проце-
дурата по провеждането на конкурса за филмо-
ви проекти, след като националната художест-
вена комисия е издала решението си за класи-
ране на кандидатстващите проекти.
Съгласно Закона за филмовата индустрия
финансовата комисия извършва експертна оцен-
ка за всеки отделен проект, класиран от наци-
оналната художествена комисия. Решението на
националната художествена комисия се раз-
глежда от финансовата комисия, която предла-
га на изпълнителния директор на агенцията
размера на държавното подпомагане за всеки
отделен проект.
Изискванията към кандидатите и филмови-
те проекти са визирани в чл. 29 ЗФИ, който
гласи: “За подпомагане по чл. 28 може да кан-
дидатства само продуцент, който е вписан в ре-
гистъра по чл. 19, ал. 1 и няма просрочени за-
дължения към агенцията и/или просрочени
публични задължения към държавата. Не се
допуска държавно подпомагане на проекти,
които проповядват насилие, верска, расова или
етническа нетърпимост или съдържат порно-
графия”. Това са изискванията към кандидати-
те за държавно подпомагане, които поставя За-
конът за филмовата индустрия. Никъде в зако-
на не се поставя изискване за държавно подпо-
магане на филмови проекти да кандидатстват
само такива лица, които притежават доказа-
телства за осигурено финансиране на предлага-
ния проект, още повече “над размера на дър-
жавното финансиране”, който размер се опре-
деля от финансовата комисия, и то след реше-
нието на националната художествена комисия
за класиране на проектите. Финансирането на
един филмов проект е продължителен и поета-
пен процес и към момента на предлагането му
за участие в конкурс за държавно финансиране
не е задължително продуцентът да има осигуре-
но собствено финансиране “над размера на дър-